text: Tag på guidet gåtur i kæmpe kloakrør
  24 september 2016 kl. 11.20
  Nysgerrige borgere kan lørdag prøve at gå under jorden i Aabenraa Kommunes nye, enorme spildevandsrør.
  Lørdag mellem 10.00 og 14.00 inviterer forsyningsselskabet Arwos til ”Åbent rør” i de store rør, som i øjeblikket bliver lagt på Gasværksvej i Aabenraa. Rørene, det såkaldte rørbassin, er en del af klimatilpasningen af midtbyen.
  Christian Udby, direktør, Arwos: "Med en diameter op til 2,50 meter, er det de største rør i Aabenraa Kommune. Og når det nu er muligt at gå i dem, synes vi, det er oplagt at invitere indenfor."
  Nysgerrige går ned til rørene på en trappe bag Sønderjyllandshallen. Herfra går gæsterne omkring 75 meter ind i rørene under jorden til Kilen, vender i en kæmpe brønd og går tilbage gennem et parallelt rør.
  - Med en diameter op til 2,50 meter, er det de største rør i Aabenraa Kommune. Og når det nu er muligt at gå i dem, synes vi, det er oplagt at invitere indenfor, siger Arwos’ direktør Christian Udby til TV SYD.
  Når rørene er lagt færdig senere på året, kan de håndtere 1.700 kubikmeter spildevand. For eksempel i tilfælde af skybrud.
  - Det er rigtig meget, men hvor meget kan du selv få en fornemmelse af på dagen. Jeg kan afsløre, at det svarer til indholdet af 85 tankbiler, siger Christian Udby.
  I forbindelse med arrangementet vil Arwos, Rambøll og Arkil vise arbejdsmetoder og maskiner frem. Eksempelvis får børn og barnlige sjæle mulighed prøve at sidde i de store maskiner.
  Kom godt frem
  Kom til fods – der forventes at komme mangeParkér på parkeringspladserne rundt i byen: For eksempel Bygmagrunden (250 pladser), Skolevej (260 pladser) og P-huset bag Madevej (cirka 300 pladser).På dagen er det IKKE muligt at parkere på Reberbanen, Kilen og dele af Gasværksvej.Det er vigtigt med godt bentøj og fast fodtøj. For at komme ned i rørene skal man ned ad en 4 meter dyb trappeskakt.
  
  Rørbassin på Gasværksvej
  Rørbassinet er 2 x ca. 190 meter langt, når det står færdigt.  (består af to parallelle rør med en diameter på 2-2,5 meter).Bassinet vil få en samlet volume på ca. 1.700 m3Når bassinet er taget i brug, vil kloakken kun løbe over 0,8 gang pr. år. I dag er der 46 overløb pr. år.Pris for bassinet: 19 millioner kroner.
  
  